Lungsod ng Barcelona

Ang Barcelona ay isang lungsod sa baybayin ng hilagang silangang bahagi ng Espanya. Ito ang pangalawang pinakamalaking lungsod sa Tangway ng Iberia, ang kabisera ng Catalunya (Espanya) at ng lalawigan ng magkagayang pangalan. Matatagpuan ito sa comarca ng Barcelonès, sa baybaying Mediterraneo () sa pagitan ng mga bunganga ng Llobregat at Besòs. May layo ito ng 160 km mula sa Kapirineyuhan. May populasyon ang Barcelona ng 1 593 075 (2005) samantalang ang kalakhan naman nito ay may populasyon ng 4 686 701 (2005).

Itinatag bilang isang lungsod Romano, naging kabisera noong Gitnang edad ng Kondado ng Barcelona. Matapos pag-isahin ang Kaharian ng Aragon, nagpatuloy ang Barcelona bilang isang mahalagang lungsod sa Korona ng Aragon bilang sentro ekonomiko at administratibo ng Korona at bilang kabisera ng Prinsipado ng Katalunya. May mayamang pamanang kalinangan ang Barcelona at ngayon ay isang mahalagang sentro ng kalinangan at pangunahing puntahang panturismo. Tanyag rin sa mga gawang arkitektoniko nina  Antoni Gaudí at Lluís Domènech i Montaner, na itinalaga bilang isa sa mga Pandaigdigang Pamanang Pook ng UNESCO. Simula noong 1450, naging tahanan na ito ng Unibersidad ng Barcelona. Kilala rin ang lungsod na nagpasinaya ng Palarong Olimpiko sa Tag-init 1992.

Isang pangunahing lungsod pangkalinangan, ekonomiko at sentro ng pananalapi sa Timog kanlurang Europa, at ang pangunahing sentro ng bioteknolohiya sa Espanya.Bilang nangungunang lungsod sa daigdig, ang impluwensiya ng Barcelona sa pandaigdigan na gawaing sosyo-ekonomiko ay nagmarapat sa kanyang mailagay sa estadong pandaigdigang lungsod.

Mga kambal na bayan at lungsod
Nakakambal ang Barcelona sa mga sumusunod na mga lungsod:(nakaayos ayon sa taon)

 Montpellier, Pransiya, 1963
 Tunis, Tunisia, 1969
 Rio de Janeiro, Brazil, 1972
 Monterrey, Mexico, 1977
 Busan, Timog Korea, 1983
  Boston, Estados Unidos, 1983
 Cologne, Germany, 1984
 São Paulo, Brazil, 1985
 Montevideo, Uruguay, 1985
 Saint Petersburg, Rusya, 1985
 Gdansk, Poland, 1990
 Havana, Cuba, 1993
 Kobe, Hapon, 1993
 Antwerp, Belhika, 1997
 Istanbul, Turkiya, 1997
 Dublin, Ireland, 1998
 Gaza, Palestine, 1998
 Tel Aviv, Israel, 1998
 Athens, Gresya, 1999
 Sarajevo, Bosnia at Herzegovina, 2000
 Isfahan, Iran, 2000
 Valparaíso, Chile, 2001
 Shanghai, Tsina, 2001
 Dubai, Nagkakaisang Arabong Emirato, 2006
 San Francisco, Estados Unidos, 2010

Mga sanggunian

Mga kawing palabas 

 xbarcelona, lahat tungkol sa paninirahan at paghahanapbuhay sa Barcelona

Barcelona